**Эрүүгийн хуульд нэмэлт, өөрчлөлт оруулах тухай хуулийн төсөл батлагдсантай холбогдуулан гарах зардлын талаар**

Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” -ын Ерөнхий зүйлийн 1.5-д заасан журмын дагуу зардлыг

1.Төрийн байгууллагын зардал;

2.Хуулийн этгээдийн зардал;

3.Иргэнд үүсэх зардал гэсэн гурван төрлөөр ангилан үүсэх зардлыг тооцож, улмаар холбогдох ачааллыг багасгах, зардлыг бууруулах чиглэлээр санал, зөвлөмж боловсруулдаг.

Эрүүгийн хуульд оруулах нэмэлт, өөрчлөлтийн хүрээнд тус хуулийн хэрэгжилтийг хангах үүрэг бүхий шүүх, прокурор болон хууль хяналтын байгууллагын чиг үүрэгт өөрчлөлт гарахгүй.

Өөрөөр хэлбэл, хуулийн өөрчлөлтэй холбоотой үүрэг хүлээгч байгууллагуудад хүний нөөцийн болон захиргааны зардал нэмэлтээр гарахгүй, одоогийн хүний нөөц, үйл ажиллагааны зардалдаа багтаан хуулийн нэмэлт, өөрчлөлтийг хэрэгжүүлэх боломжтой.

Түүнчлэн энэхүү хуулийн төслөөр хувь хүн, хуулийн этгээдэд ямар нэгэн нэмэлт үүрэг хүлээлгээгүй тул хуулийн хэрэгжилттэй холбоотой тэдгээрээс нэмэлт зардал шаардахгүй.

Иймд Эрүүгийн хуульд нэмэлт, өөрчлөлт оруулах тухай хуулийн төсөлтэй холбогдуулан зардлыг тооцох шаардлагаүй болно.

АЖЛЫН ХЭСЭГ